b'\n_START_ARTICLE_\nDistiliacija\n_START_PARAGRAPH_\nDistiliacija \xe2\x80\x93 chemini\xc5\xb3 jungini\xc5\xb3 mi\xc5\xa1ini\xc5\xb3 arba tirpal\xc5\xb3 atskyrimo b\xc5\xabdas, pagr\xc4\xafstas t\xc5\xb3 jungini\xc5\xb3 virimo temperat\xc5\xabr\xc5\xb3 skirtumais.\n_START_SECTION_\nRektifikacija\n_START_PARAGRAPH_\nProcesas, kurio metu viename distiliacijos \xc4\xafrenginyje atliekami keli distiliacijos ciklai, vadinamas rektifikacija.\n_START_SECTION_\nFrakcinis distiliavimas\n_START_PARAGRAPH_\nKai atskiriam\xc5\xb3 med\xc5\xbeiag\xc5\xb3 virimo temperat\xc5\xabros skiriasi nedaug (5-10\xc2\xa0\xc2\xb0C), prie distiliatoriaus prijungiama refrakcin\xc4\x97 kolona, pripildyta stiklini\xc5\xb3 rutuliuk\xc5\xb3 arba kitaip padidinto pavir\xc5\xa1iaus ploto, tada ir menkas garavimo grei\xc4\x8dio skirtumas per didel\xc4\xaf garams reikaling\xc4\x85 \xc4\xafveikti keli\xc4\x85 duoda efekt\xc4\x85, ir taip pana\xc5\xa1i\xc5\xb3 virimo temperat\xc5\xabr\xc5\xb3 skys\xc4\x8diai atskiriami. Distiliuojant negalima atskirti azeotropini\xc5\xb3 mi\xc5\xa1ini\xc5\xb3.\n_START_SECTION_\nVakuuminis distiliavimas\n_START_PARAGRAPH_\nKai distiliuojamos med\xc5\xbeiagos verda labai sunkiai, ar yra labai nestabilios ir skyla (kad ir sprogsta) prie\xc5\xa1 u\xc5\xbevirdamos tuomet tenka naudoti vakuumin\xc4\xaf distiliavim\xc4\x85. \xc5\xa0is metodas pagr\xc4\xafstas tuo kad kuo \xc5\xbeemesnis sl\xc4\x97gis tuo lengviau verda skys\xc4\x8diai. Visas distiliavimo aparatas yra hermetizuojamas ir prijungiamas prie vakuuminio siurblio i\xc5\xa1 \xc4\xafrangos pa\xc5\xa1alinus didesn\xc4\x99 dal\xc4\xaf oro siurblys i\xc5\xa1jungiamas ir pradedamas kaitinimas. Tuomet stebimi du svarb\xc5\xabs parametrai: sl\xc4\x97gis ir temperat\xc5\xabra. Sl\xc4\x97giui esant pakankamai ma\xc5\xbeam kaitinti kartais gali ir visai nereikti.\n_START_SECTION_\nRotacinio garintuvo naudojimas\n_START_PARAGRAPH_\nNorint, kad distiliacija vykt\xc5\xb3 grei\xc4\x8diau ir esant galimybei tikslinga naudoti rotacin\xc4\xaf garintuv\xc4\x85. \xc5\xa0io prietaiso esm\xc4\x97 ta, kad pirminis indas yra nuolat sukamas dalinai panardintas \xc4\xaf kar\xc5\xa1to skys\xc4\x8dio voni\xc4\x85. Distiliuojamas mi\xc5\xa1inys nuolat "tepa" indo sieneles ir taip garuoja daug grei\xc4\x8diau. Tuo tarpu greit virinti tiesiog smarkiai kaitinant apa\xc4\x8di\xc4\x85 yra labai nestabilu ir neefektyvu, nes skys\xc4\x8dio apa\xc4\x8dia \xc4\xafkaista smarkiai, o pavir\xc5\xa1ius gerokai \xc5\xa1altesnis.\n_START_SECTION_\nAlkoholio distiliavimas\n_START_PARAGRAPH_\nPvz., grynas etilo alkoholis verda +78,4\xc2\xa0\xc2\xb0C temperat\xc5\xabroje, o vanduo \xe2\x80\x93 +100\xc2\xa0\xc2\xb0C temperat\xc5\xabroje, atitinkamai \xe2\x80\x93 j\xc5\xb3 mi\xc5\xa1in\xc4\xaf \xc4\xafkaitinus iki 80\xc2\xa0\xc2\xb0C laipsni\xc5\xb3, vandens garavimas vis dar bus gana silpnas, tuo tarpu spiritas tuomet jau verda. Tokiu b\xc5\xabdu gautame spirito ir vandens gar\xc5\xb3 mi\xc5\xa1inyje spirito gar\xc5\xb3 dalis bus nepalyginamai didesn\xc4\x97, nei pirminiame mi\xc5\xa1inyje. Distiliacijos b\xc5\xabdu galima gauti iki 96\xc2\xa0% grynumo etilo alkohol\xc4\xaf, nes tokios sud\xc4\x97ties mi\xc5\xa1inys verda \xc5\xbeemesn\xc4\x97je temperat\xc5\xabroje nei abi med\xc5\xbeiagos atskirai (gaunamas azeotropinis mi\xc5\xa1inys).'